Avatud Kool

Avatud Kool on põhikool Tallinnas Põhja-Tallinna linnaosas aadressil Auna 6. Alates 01.08.2026 jätkab Tallinna Avatud Kool tegevust aadressil Karjamaa 18. Avatud Kooli asutajad on Rasmus Rask, Helen Sabrak ja Margit Aasmäe. Avatud Kool alustas õppetööd erakoolina 1. septembril 2017. Esimese koolina Eestis rakendas Avatud Kool kolmekeelset keelekümblusprogrammi. Avatud Kool tegutses eestikeelse kahesuunalise keelekümbluse koolina, kus 1.-3. klassis õppisid õpilased pool koolipäeva eesti ja teise poole vene keeles. Alates 4. klassist rakendati 60% eestikeelse õppe mudelit. 2025. aasta 1. septembril jätkas kool tegevust Tallinna munitsipaalkoolina nime all Tallinna Avatud Kool. Tallinna Avatud Kool on eestikeelne piirkonnakool 1.-9. klassi õpilastele, kus õpivad koos eri kultuuri- ja keeletaustaga lapsed ja noored. Avatud Kooli õpilaste vastuvõtul on eesmärk hoida klassides tasakaalu eesti ja muu koduse keelega õppijate vahel. Koolis rakendatakse koosõppiva kooli kontseptsiooni ning kasutatakse kogu põhikoolis läbivalt projektõppe ning lõimitud aine- ja keeleõppe (LAK-õppe) meetodeid. Tallinna Avatud Kool on kavandatud 648 õpilasele. Tallinna Avatud Kooli direktor on Sandra Järv. Viited Välislingid http://avatudkool.ee/